MaameYaa Boafo

**MaameYaa Boafo Abiah** (tí wọ́n bí ní ọdún 1980) jẹ́ òṣèrébìnrin àti apanilẹ́rìn-ín ọmọ orílẹ̀-èdè Pakístàn àti Ghánà.

## Ìsẹ̀mí rẹ̀
Wọ́n bí Boafo ní orílẹ̀-èdè Pakístàn. Bàbá rẹ̀ ṣiṣẹ́ fún United Nations High Commissioner for Refugees. Ó jẹ́ ẹ̀yà ti Ashanti ní orílẹ̀-èdè Ghánà. Ó lo àwọn ìgbà ayé rẹ̀ ní àwọn orílẹ̀-èdè bíi Sudan, Ethiópíà, Geneva àti Kẹ́nyà. Ní ọdún 2001, lẹ́hìn tí ó parí ẹ̀kọ́ girama rẹ̀, Boafo lọ sí Amẹ́ríkà láti kẹ́kọ̀ọ́ ìmọ̀ èdè Faransé àti ìbáraẹnisọ̀rọ̀. Lẹ́hìn tí ó gba oyè-ẹ̀kọ́ láti Hood College ní ọdún 2005, ó tún gba owó ìrànlọ́wọ́ ìwé kíkà kan láti kẹ́kọ̀ọ́ ìmọ̀ eré-ìtàgé ṣíṣe ní ilé-ẹ̀kọ́ gíga Rutgers University. Ó gba oyẹ̀ gíga rẹ̀ ní ọdún 2019. Boafo tún kẹ́kọ̀ọ́ fún bi oṣù mẹ́rin ní ilé-ẹ̀kọ́ gíga Marc Bloch University tí ó wà ní ìlú Strasbourg, orílẹ̀-èdè Fráǹsì.

Boafo kó àkọ́kọ́ ipa rẹ̀ gẹ́gẹ́ bi òṣèré nínu eré kan ti ọdún 2012 tí àkọ́lé rẹ̀ jẹ́ *Asa, A Beautiful Girl*. Ní ọdún 2014, Boafo darapọ̀ mọ́ àwọn olùkópa eré *An African City*, níbi tí ó ti kó ipa Nana Yaa tí ó jẹ́ òṣìṣẹ́ agbéròyìn kan tí yíyálégbé rẹ̀ ní ìlú Accra nira fun gidigan. Ipa náà farapẹ́ ti Carrie Bradshaw nínu eré *Sex and the City.* Orí ẹ̀rọ ayélujára ni wọ́n ti gbé ṣe àyẹ̀wò Boafo fún ipa náà. Ní ọdún 2014, Boafo kópa nínu eré oníṣókí kan tí àkọ́lé rẹ̀ jẹ́ *Bus Nut*.  Wọ́n kọ́kọ́ gbé eré náà jáde níbi ayẹyẹ San Francisco Film Festival.

Ní ọdún 2015, Boafo kó ipa kékeré kan nínu eré tí àkọ́lé rẹ̀ jẹ́ *The Family Fang*. Ní ọdún 2016, ó kópa nínu àwọn eré oníṣókí kan tí àkọ́lé wọn jẹ́ *New York, I Love You* àti *Olive*. Láti ọdún 2017 sí 2018, ó kó ipa bi Paulina nínu eré *School Girls*, èyítí wọ́n ṣe láti farapẹ́ eré míràn tí àkọ̀lé rẹ̀ jẹ́ *Mean Girls*. Fún iṣẹ́ takuntakun rẹ̀, wọ́n yan Boafo fún àmì-ẹ̀yẹ *Lucille Lortell Award* àti *Los Angeles Drama Circle Award* fún òṣèré tí ó dára jùlọ, ó sì gba àmì-ẹ̀yẹ ti Drama Desk Award. Ó kó ipa Abena Kwemo gẹ́gẹ́ bi alárùn HIV kan nínu eré *Chicago Med*. Ní ọdún 2019, ó kópa gẹ́gẹ́ bi olùṣèwádìí kan nínu eré tẹlifíṣọ̀nù tí àkọ́lé rẹ̀ jẹ́ *Bluff City Law*. Boafo tún kó ipa Zainab nínu eré tẹlifíṣọ̀nù ti ọdún 2020 tí àkọ́lé rẹ̀ jẹ̀ *Ramy*.

Boafo ti ṣe ìgbéyàwó pẹ̀lú Jeremiah Abiah, ó sì n gbé ní Ìlú New York. Ó fẹ́ràn bọ́ọ̀lù àfẹsẹ̀gbá. Boafo maá n sọ èdè Gẹ̀ẹ́sì àti èdè Twi.

## Àṣàyàn àwọn eré rẹ̀

* 2012: *Asa, A Beautiful Girl* (Short film)
* 2012: *Tied and True* (Short film)
* 2012: *Azure II* (Short film)
* 2013–2018: *Thru 25* (TV series)
* 2014: *When It All Falls Down...* (Short film)
* 2014: *Madam Secretary* (TV series)
* 2014–present: *An African City* (TV series)
* 2014: *Bus Nut* (Short film)
* 2014–2015: *Deadstar* (TV series)
* 2015: *American Odyssey* (TV series)
* 2015: *The Family Fang*
* 2015: *The Blacklist* (TV series)
* 2015: *The Mysteries of Laura* (TV series)
* 2016: *New York, I Love You* (Short film)
* 2016: *Olive* (Short film)
* 2016: *Conversating While Black* (TV series)
* 2016: *Beyond Complicated* (TV series)
* 2017: *Where Is Kyra?*
* 2017: *Iron Fist* (TV series)
* 2017: *The Blue Car* (Short film)
* 2017: *Ibrahim* (Short film)
* 2018: *Chicago Med* (TV series)
* 2019: *Theater Close Up* (TV series)
* 2019: *Bluff City Law* (TV series)
* 2020: *Ramy* (TV series)
* 2021: *The Mysterious Benedict Society* (TV series)

## Àwọn ìtọ́kasí

## Àwọn ìtakùn Ìjásóde

*  at the Internet Movie Database
* Official website 
Ẹ̀ka:Àwọn ènìyàn alààyè